Publication: Magyar Közlöny
Issue: MK-2004-5 (Year: 2004, Number: 5)
Era: 2004-2010
Section: A fenti jogdíjközlemény 2004. január 1-jétõl 2004. december 31-ig hatályos. A *-gok között megjelölt jogdíjközlemény-részek az egyes iparjogvédelmi és szerzõi jogi törvények módosításáról szóló 2003. évi CII. törvény
Paragraph Index: 572

c) Elszámolás A szerzõi jogdíj részbeni elõre történõ megfizetését magában foglaló részletfizetési megállapodás esetén legkésõbb az elõadást (rendezvényt) megelõzõ 3 nappal kell a szerzõi jogdíj elsõ részletét megfizetni. A jogdíjrészlet megfizetésével egy idõben a szervezõ olyan mértékû felhasználási engedélyt szerez az elõadásra, amely megfelel a megfizetett szerzõi jogdíjrészlet és jelen jogdíjközlemény alapján fizetendõ teljes szerzõi jogdíj arányának. A szervezõ 3 nappal a rendezvény után vagy a megállapodásban meghatározott egyéb határidõre köteles az elszámolás alapjául szolgáló iratokat becsatolni. A szervezõ a belépõjegyeket — ellenõrizhetõ nyilvántartásai alapján — a számviteli jogszabályokban meghatározott szigorú számadású bizonylatként köteles kezelni. Amennyiben a szervezõ bejelentési kötelezettségének önként nem tesz eleget, az ARTISJUS kérheti a szervezõ bizonylatait vagy elõzetes egyeztetést követõen betekinthet a rendezvénnyel kapcsolatos elszámolásaiba. Ha a kért iratokat és bizonylatokat írásbeli felszólítás után sem nyújtják be határidõre, az ARTISJUS a rendelkezésére álló adatok alapján állapítja meg a fizetendõ szerzõi jogdíjat. A jelen jogdíjközlemény alapján fizetendõ teljes összegû jogdíj (részletfizetési megállapodás esetén az utolsó jogdíjrészlet) megfizetésével a szervezõ felhasználási engedélye a felhasználás megkezdésére visszaható hatállyal a megfizetett szerzõi jogdíjjal arányosan bõvül, illetve a megtartott nyilvános elõadáshoz szükséges mértékûvé válik.

Source: https://magyarkozlony.hu/hivatalos-lapok/ea373a03b425cc09d105907e248bd14c62896f0b/dokumentumok/0f8edd72c739f50461cb1c5445cdaa51c64db6b3/letoltes